Andrea Šafran

PaedDr. **Andrea Šafran**, DiS. art., umeleckým menom **Zanni Saffron**, je slovenská herečka, autorka divadelných hier, pedagogička a výskumníčka v oblasti divadelného umenia. Je spoluzakladateľkou nezávislého Divadla Crocus, ktoré vzniklo v roku 2016 a zameriava sa na tvorbu inscenácií pre deti aj dospelých. Od roku 2008 pôsobí ako herečka na voľnej nohe. Venuje sa aj pedagogickej a vedecko-výskumnej činnosti v oblasti estetiky a tvorivej dramatiky.

## Život a umelecká činnosť
Andrea Šafran absolvovala štúdium herectva pod vedením režiséra Jozefa Adamoviča. Následne ukončila vysokoškolské štúdium v odbore pedagogika a estetika, v ktorom získala titul PaedDr. Pôsobí ako doktorandka v oblasti estetiky a divadelného umenia, pričom sa venuje výskumu estetických aspektov divadelných produkcií v online priestore.

V roku 2016 spoluzaložila nezávislé Divadlo Crocus, ktoré pôsobí ako profesionálne umelecké a vzdelávacie centrum. Jeho súčasťou sú Tvorivý ateliér Crocus a Štúdio Crocus v Prešove. Divadlo sa zameriava na tvorbu inscenácií pre deti aj dospelých a Andrea Šafran v ňom pôsobí ako autorka, herečka a režisérka. Dlhodobo sa venuje pedagogickej činnosti, vrátane výučby hlasovej techniky, javiskovej reči a tvorivého myslenia. V rámci svojej odbornej praxe dlhodobo spolupracuje s Národným inštitútom vzdelávania a mládeže (NIVAM), kde pôsobí ako lektorka vzdelávania v oblasti tvorivej dramatiky a kreativity a podieľa sa na príprave vzdelávacích programov.

Od roku 2013 sa pravidelne zúčastňuje festivalu Akademický Prešov, kde pôsobí ako autorka, herečka a lektorka workshopov. V rámci tohto podujatia prezentovala viacero autorských inscenácií a získala ocenenia za umelecký prínos.

V roku 2015 spolupracovala s RTVS ako moderátorka a asistentka réžie na dokumentárnej relácii *[[Poraimos]]*, ktorú režíroval Jozef Banyák.

## Účinkovanie a spolupráca
Okrem autorských hier stvárnila množstvo postáv v rôznych produkciách:

* *Medea* – rôzne inscenácie (2007, 2010 – film, 2014 – Akademický Prešov)
* *Gasterbeiterka* – multimediálne divadlo, autor a réžia: Karol Horák
* *Hess – Desať prikázaní* – dramaturg Karol Horák (Akademický Prešov)
* *Všetko o ženách* – Miro Gavran
* *Príbeh jednej kozy*, *Čin-čin*, *Jááánošíík* – účinkovala v DKD – Divadle rozprávky a komédie v Prešove
* *Keď umiera herec*, *Kto si čo navarí* a ďalšie, réžia Jozef Adamovič, Konzervatórium Košice

Účinkovala aj v inscenovaných televíznych reláciách, filmoch a pôsobila ako moderátorka a redaktorka v regionálnej televízii a RTVS.

## Ocenenia
* 2021 – Cena Divadlu Crocus a Andrei Šafran za workshop Medzi improvizáciou a komplexným divadelným tvarom
* 2014 – Cena Akademického Prešova za umelecké aktivity v performatívnych produkciách (Medea, Gasterbeiterka)
* 2014 – Cena Akademického Prešova – Próza, 2. miesto v prednese
* 2013 – 1. miesto, Divadelný festival Divadelný Maťko – réžia
* 2011 – Plaketa J. A. Komenského za prínos v oblasti výchovy a vzdelávania, Spišská Nová Ves
* 2011 – Divadelný festival Divadelný Maťko, 1. miesto za réžiu, kameru, strih
* 2010 – Filmový festival Cineama – Cena za prácu s hercami a réžiu
* 2010 – Cineama – Cena za najlepší filmový herecký výkon
* 2012 – Cineama – Cena za námet (film Medea)
* 2007 – 1. miesto za herecký výkon na festivale Hodžafest Martin
* 2007 – 1. miesto za herecký výkon na festivale Divadelné Košice

## Pedagogická činnosť
Andrea Šafran pôsobí ako pedagogička od roku 2007, vyučuje herectvo, teóriu divadla a venuje sa kontinuálne pedagogicko-umeleckej činnosti zameranej na rozvoj hereckých a tvorivých schopností študentov i profesionálov.

## Odborné štúdie a výskum
Andrea Šafran sa venuje výskumu v oblasti estetiky divadla, hereckých metód a tvorivej dramatiky. Má za sebou viacero publikovaných odborných štúdií a článkov, medzi ktorými sú:

* Šafran, A. (2022). Verejný priestor a divadlo – prípadová štúdia na báze online predstavenia Divadla Crocus. Súradnice estetiky, umenia a kultúry 7, Prešovská univerzita v Prešove.
* Šafran, A. (2023). Didaktická pomôcka – kamera a jej využitie v pedagogickej praxi v umeleckej škole. Zborník EDUCA XVIII Diverzita ako impulz pre pedagogické vedy, Univerzita Konštantína Filozofa v Nitre.
* Šafran, A. (2023). Komplexný divadelný tvar: Kontinuita a perspektíva Adamovičovej transformácie hereckej pedagogiky Stanislavského. Súradnice estetiky, umenia a kultúry 8, Prešovská univerzita v Prešove.
* Šafran, A. (2024). Estetika dramatického umenia, reflexia o prepojení teoretických východísk a nových technológií v umeleckej tvorbe študentov a súčasných tvorcov umenia. ŠVUK 18, Prešovská univerzita v Prešove.
* Šafran, A. (2024). Imerzné divadlo ako optimálny tvorivý impulz. Zborník ŠVUK 19, Prešovská univerzita v Prešove.
* Šafran, A. (2024). *Transformácia divadelnej komunikácie a premena performativity vo virtuálnom priestore*. Západočeská univerzita v Plzni.

## Referencie

## Externé odkazy
* Oficiálna stránka Divadla Crocus – Zanni Saffron
* Článok o Andrei Šafran – Akčné ženy

Kategória:Slovenské divadelné herečky
Kategória:Slovenské divadelné režisérky
Kategória:Slovenskí divadelní pedagógovia
Kategória:Osoby s neistým dátumom narodenia